[{"text_idx": "#000000", "text": "Toidupank kogub Haapsalu Selveris annetusi"}, {"text_idx": "#000002", "text": "Haapsalu Rannarootsi Selveris ootavad toidupanga vabatahtlikud ta\u0308na toiduabi puudustkannatavatele la\u0308a\u0308nlastele."}, {"text_idx": "#000003", "text": "Jo\u0303ulueelne kogumisaktsioon algas eile ja ja\u0308tkus ta\u0308na. Ta\u0308nased noorimad vabatahtlikud olid u\u0308heksa-aastased Jaanika ja Veronika, kes vo\u0303tsid kogumispa\u0308evast osa koos emaga ja valvasid annetatud toidu ka\u0308rusid."}, {"text_idx": "#000004", "text": "\u201cKorjame so\u0308o\u0308ke toidupangale,\u201d selgitas Jaanika."}, {"text_idx": "#000006", "text": "Tu\u0308drukud olid vabatahtlikuks ta\u0308na hommikust lo\u0303unani, siis tuli ja\u0308rgmine vahetus ja koha ka\u0308rude juures vo\u0303ttis u\u0308le Risto Immonen. \u201cSee on mul su\u0308dame peal,\u201d selgitas mees, kes esimest korda sattus La\u0308a\u0308nemaale 1996. aastal, kui to\u0303i Rootsist siia humanitaarabi. Nu\u0308u\u0308d on ta La\u0308a\u0308nemaale pa\u0308ris paikseks ja\u0308a\u0308nud. \u201dNa\u0308en, et siin on inimesi, kellel on seda vaja,\u201d u\u0308tles ta Toidupanga abi kohta."}, {"text_idx": "#000007", "text": "Toidukogumispa\u0308evad on toidupanga u\u0308le-eestiline heategevusaktsioon, mida korraldatakse kaks korda aastas. Annetades kauasa\u0308ilivat toidukaupa Toidupanga ka\u0308rudesse on igau\u0308hel vo\u0303imalus aidata oma piirkonna puudust kannatavaid inimesi. Iga toidupank jagab kogutud kauba igana\u0308dalaste toiduabipakkide koostises allpool toimetulekupiiri elavatele, eelistatult lastega peredele. Detsembrikuistel toidukogumispa\u0308evadel annetatud kaup hakkab jo\u0303udma puudust kannatavate peredeni juba jo\u0303uluajal."}, {"text_idx": "#000008", "text": "Vabatahtlikute kogumisaktsioon lo\u0303peb ta\u0308na, aga Selverisse ja\u0308a\u0308b toidupanga kogumisautomaat, millesse saab poest ostetud toiduannetusi ja\u0308tta."}, {"text_idx": "#000009", "text": "Pa\u0308a\u0308stetud toit jo\u0303uab ka Vormsile"}, {"text_idx": "#000010", "text": "Toidupank kogub ta\u0308na ja laupa\u0308eval poodides annetusi"}, {"text_idx": "#000011", "text": "Tivoli tuur jo\u0303uab u\u0308le mitme aasta taas Haapsallu"}, {"text_idx": "#000012", "text": "Viiruse to\u0303ttu ja\u0308a\u0308vad Haapsalus a\u0308ra toidupanga kogumispa\u0308evad"}, {"text_idx": "#000017", "text": "Haapsalu linnavalitsus on kimpus uute to\u0308o\u0308tajate leidmisega"}, {"text_idx": "#000019", "text": "Galerii: Haapsalus pidutseti s\u030cotlaste moodi"}, {"text_idx": "#000021", "text": "Haapsalu ta\u0308histab eesti kirjanduse pa\u0308eva ettelugemise ja kohtumisega"}, {"text_idx": "#000022", "text": "Galerii: viigi ja\u0308a\u0308l vo\u0303istles curlingus ligi sada inimest"}, {"text_idx": "#000023", "text": "Z\u030cu\u0308rii asub Haapsalu linnavalitsuse uut hoonet valima"}, {"text_idx": "#000026", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]